Επίδραση ιδιοδεκτικών ερεθισμάτων στο πρώιμο στάδιο νόσου Parkinson κατά την περίοδο πανδημίας covid-19: Μια συστηματική ανασκόπηση
Creators: name: Σαντορινιού, Μαρία-Γεωργία Ευσταθίου-Γεωργίου
Publisher: name: Aristotle University of Thessaloniki
Year: 2024
Subjects: Νόσος Parkinson
Ιδιοδεκτικές ασκήσεις
COVID-19
Parkinson disease
Proprioception exercises

description: Η νόσος Parkinson (ΝΡ) είναι μια νευροεκφυλιστική διαταραχή, η οποία χαρακτηρίζεται από δυσκαμψία, βραδυκινησία, τρόμο ηρεμίας και αδυναμία αντισταθμιστικών κινήσεων περιλαμβάνοντας προοδευτική εξασθένηση του εκούσιου κινητικού ελέγχου.Είναι αρκετοί οι περιβαλλοντικοί και γενετικοί παράγοντες που επηρεάζουν την εμφάνιση της νόσου. Ένα από τα κύρια χαρακτηριστικά γνωρίσματά της, είναι η αστάθεια και η μειωμένη ισορροπία. Για τη διατήρηση όλων αυτών, απαιτείται η ενοποίηση ιδιοδεκτικών, αιθουσαίων και οπτικών πληροφοριών. Ένα από τα βασικά ερωτήματα που αξίζει περαιτέρω διερεύνηση είναι, αφενός εάν υπάρχει αποτελεσματικότητα στις ασκήσεις που αφορούν τη μελέτη των ιδιοδεκτικών ερεθισμάτων, μέσω της νευροπλαστικότητας του εγκεφάλου σε πρώιμο στάδιο της ΝΡ και αφετέρου αν υπάρχει συσχέτιση με την αναπνευστική λοίμωξη, COVID 19. Αναφορικά με τις βάσεις δεδομένων, που χρησιμοποιήθηκαν για την αναζήτηση των αποτελεσμάτων ήταν οι Pubmed, Ebsco, Google Scholar και Μedline. Η εργασία αναφέρεται σε 9 μελέτες, συγκεκριμένα σε πέντε τυχαιοποιημένες ελεγχόμενες κλινικές μελέτες (RCT), σε μία έρευνα, σύγχρονη, περιγραφική μη αναλυτικής επιδημιολογίας (cross sectional study), σε μία έρευνα αναλυτικής επιδημιολογίας (cohort study), επίσης, σε μία μελέτη πειραματική κλινική δοκιμή (clinical trial study), και σε μια πιλοτική κλινική μελέτη (pilot study). Οι εννιά επίκαιρες μελέτες αναφέρονται στην αποτελεσματικότητα των προγραμμάτων, οι οποίες συμπεριλαμβάνουν ασκήσεις φυσιοθεραπευτικών παρεμβάσεων καθώς και στην επίδραση ιδιοδεκτικών ερεθισμάτων, σε άτομα που βρίσκονταν στο πρώιμο στάδιο της ΝΡ. Ακόμα, διεκπεραιώθηκε αναζήτηση των προγραμμάτων ασκήσεων εικονικής πραγματικότητας με σκοπό την ανεύρεση των κατάλληλων θεραπευτικών στόχων με καινοτόμα προγράμματα με θετική επίδραση στην ισορροπία και τη σταθερότητα των ατόμων με ΝΡ. Είναι αξιοσημείωτο, πως στην αναζήτηση των καταλληλότερων ασκήσεων για την ταχύτερη αποκατάσταση ισορροπίας και σταθερότητας βρέθηκε ποικιλομορφία και ετερογένεια ειδικά σε δείγματα μεγάλων πληθυσμών. Αξιοσημείωτο είναι, πως αρκετές μελέτες παρουσιάζουν θετικά ευρήματα στο συσχετισμό ιδιοδεκτικής, αιθουσαίας και οπτικής επίδρασης σε βραχύχρονο, μάλιστα, διάστημα. Τέλος, προκύπτει το συμπέρασμα ότι χρειάζονται πληθώρα μελετών με πλουσιότερες και καινοτόμες παρεμβάσεις για την αποκατάσταση της ισορροπίας των ατόμων με ΝΡ μετά από το κορωνοϊό.
description: Parkinson's disease (PD) is a neurodegenerative disorder, which is characterized by rigidity, bradykinesia, tremor and inability to make compensatory movements. It involves progressive impairment of voluntary motor control. Many environmental and genetic factors influence the onset of the disease. One of the main features of the disease is instability and impaired balance. If there is efficacy in proprioceptive stimulation exercises through neuroplasticity of the brain in an early stage of PD and whether there is a link of respiratory infection, COVID 19 and PD. The databases used for thorough search of the results are Pubmed, Ebsco, Google scholar and Medline. Data was recorded in 5 randomized controlled clinical trials (RCT), one survey, contemporary, descriptive non-analytic epidemiology (cross sectional study). One survey, analytical epidemiology (cohort study). Also, one experimental clinical trial study and one pilot clinical study. These nine current studies were used in which efficacy was found in the balance of subjects in early-stage PD with the different physiotherapy intervention exercise program on the effect of proprioceptive stimuli. Furthermore, a search of virtual reality exercise programs was conducted to evaluate the appropriate therapeutic targets with innovative multi-sensory feedback programs positively affecting the balance and stability of people with PD. The search for the most appropriate exercises for faster recovery of balance and stability is ongoing. There was diversity, showing heterogeneity in large population samples. However, benefit was found with the combination of proprioceptive, vestibular and visual effects in the short term. However, more studies are needed with possible new interventions on the restoration of equilibrium of individuals after COVID 19.